**Doložka zlučiteľnosti**

**právneho predpisu s právom Európskej únie**

**1. Predkladateľ právneho predpisu:** vláda Slovenskej republiky

**2. Názov návrhu právneho predpisu:** Vládny návrh zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a ktorým sa menia a dopĺňajú niektoré zákony

**3. Problematika návrhu právneho predpisu:**

1. je upravená v práve Európskej únie

*v primárnom*

- článok 50 ods. 1 a ods. 2 písm. g) Zmluvy o fungovaní Európskej únie,

*sekundárnom (prijatom po nadobudnutím platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii – po 30. novembri 2009)*

1. legislatívne akty

* smernica Európskeho parlamentu a Rady 2012/17/EÚ z 13. júna 2012, ktorou sa mení a dopĺňa smernica Rady 89/666/EHS a smernice Európskeho parlamentu a Rady 2005/56/ES a 2009/101/ES, pokiaľ ide o prepojenie centrálnych registrov, obchodných registrov a registrov spoločností (Ú. v. EÚ L 156, 16.6.2012);
* smernica Európskeho parlamentu a Rady č. 2012/30/EÚ z 25. októbra 2012 o koordinácii ochranných opatrení, ktoré členské štáty vyžadujú od obchodných spoločností na ochranu záujmov spoločníkov a tretích osôb v zmysle druhého odseku článku 54 Zmluvy o fungovaní Európskej únie, pokiaľ ide o zakladanie akciových spoločností a udržiavanie a zmenu ich základného imania, s cieľom dosiahnuť rovnocennosť týchto opatrení (prepracované znenie) (Ú. v. EÚ L 315, 14.11.2012);

1. nelegislatívne akty

*v sekundárnom (prijatom pred nadobudnutím platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii – do 30. novembra 2009)*

1. nie je obsiahnutá v judikatúre Súdneho dvora Európskej únie

**4. Záväzky Slovenskej republiky vo vzťahu k Európskym spoločenstvám a Európskej únii:**

1. lehota na prebratie smernice alebo lehota na implementáciu nariadenia alebo rozhodnutia

* nakoľko pri smernici 2012/30/EU ide o prepracované znenie je bezpredmetné vyjadrovať sa k lehote na prebratie smernice
* v zmysle článku 5 smernice 2012/17/EU je transpozičný termín určený vo vzťahu k čl. 1 bod 3, čl. 2 bod 2, čl. 3 bod 1, čl. 3 bod 3 (v rozsahu čl. 3a smernice 2009/101/ES), čl. 3 bod 4 (v rozsahu čl. 4a ods. 1, 2 a 6, čl. 4b až 4d smernice 2009/101/ES), čl. 3 bodu 5 a 6 smernice do 7. júla 2014, vo vzťahu k čl. 1 bod. 1 a 2, čl. 2 bodu 1, čl. 3 bodu 2, čl. 3 bodu 3 (v rozsahu čl. 3b až 3d smernice 2009/101/ES), čl. 3 bod 4 (v rozsahu čl. 4a ods. 3 až 5) smernice do dvoch rokov po prijatí vykonávacích aktov uvedených v článku 4c smernice 2009/101/ES (t.j. najneskôr do 7. júla 2017)

1. lehota určená na predloženie návrhu právneho predpisu na rokovanie vlády podľa určenia gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody k návrhom všeobecne záväzných právnych predpisov:

* pri smernici 2012/30/EU nakoľko ide o prepracované znenie je bezpredmetné vyjadrovať sa k lehote na predloženie návrhu právneho predpisu na rokovanie vlády podľa určenia gestorských ústredných orgánov štátne správy
* pri smernici 2012/17/EU je lehota určená úlohou B.2 z uznesenia vlády Slovenskej republiky č. 477 z 19. septembra 2012 v termíne do 31. marca 2014

1. informácia o konaní začatom proti Slovenskej republike o porušení podľa čl. 258 až 260 Zmluvy o fungovaní Európskej únie – nebolo začaté konanie
2. informácia o právnych predpisoch, v ktorých sú preberané smernice už prebraté spolu s uvedením rozsahu tohto prebratia:

* vo vzťahu k smernici 2012/30/EU – úplná transpozícia
* vo vzťahu k smernici 2012/17/EU – čiastočná transpozícia

**5. Stupeň zlučiteľnosti**

Úplný

**6. Gestor**

Ministerstvo spravodlivosti Slovenskej republiky

Ministerstvo financií Slovenskej republiky